|  |  |
| --- | --- |
| **JUDEȚUL VÂLCEA** | **S.C.** ………………..……… |
| **Consiliul Județean Vâlcea** |  |
| Nr. ………… / ……………. | Nr. ………….. / ………… |

**MODEL**

**CONTRACT DE SERVICII  
Servicii de informare și publicitate pentru proiectul**

**„Microbuze electrice pentru elevii din județul Vâlcea”, cod P\_25**

1. **Părțile contractante**

În temeiul prevederilor art. 7 alin. (5) din Legea privind achizițiile publice nr. 98/2016, cu modificările și completările ulterioare, s-a încheiat prezentul Contract de servicii, între

**Județul Vâlcea**, prin **Consiliul Județean Vâlcea**, cu sediul în municipiul Râmnicu Vâlcea, str. General Praporgescu nr. 1, cod poștal 240595, telefon 0250.732.901, fax 0250.735.617, e-mail: [consiliu@cjvalcea.ro](mailto:consiliu@cjvalcea.ro), cod fiscal 2540929, cont RO97TREZ24A655000600100X, cont RO48TREZ24A655000600200X și cont RO96TREZ24A655000600300X, deschise la Trezoreria Municipiului Râmnicu Vâlcea, reprezentat prin **Constantin Rădulescu - Președinte** și **Vasilica Mazilu - Director general**, în calitate de Achizitor, pe de o parte, și

S.C.………………., cu sediul în ……., nr. ….., telefon ….., fax , e-mail: număr de înmatriculare …………, cod fiscal …….., cont ……… deschis la Trezoreria ………….., reprezentată prin Administrator – ………., în calitate de Prestator, pe de altă parte.

1. **Definițiile**

În prezentul Contract următorii termeni vor fi interpretați astfel:

* 1. **Achizitor** și **Prestator** - părțile contractante, așa cum sunt acestea definite în prezentul Contract;
  2. **Contract** - prezentul Contract și anexele sale;
  3. **Forță Majoră** - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii Contractului și care face imposibilă executarea și, respectiv, îndeplinirea Contractului; sunt considerate asemenea evenimente: războaiele, revoluțiile, incendiile, inundațiile sau orice alte catastrofe naturale, restricțiile apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat Forță Majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
  4. **Prețul Contractului** - prețul plătibil Prestatorului de către Achizitor, în baza Contractului, pentru îndeplinirea integrală și corespunzătoare a tuturor obligațiilor asumate prin Contract;

**e) Proiect** - proiectul „Microbuze electrice pentru elevii din județul Vâlcea”;

**f) Servicii** - Serviciile a căror prestare face obiectul Contractului;

1. **Zi** - Zi calendaristică; an - 365 de Zile.
2. **Interpretarea**
   1. În prezentul Contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.
   2. Termenul „Zi” ori „Zile” sau orice referire la zile reprezintă zile calendaristice, dacă nu se specifică în mod diferit.
   3. Clauzele și expresiile vor fi interpretate prin raportare la întregul Contract.
3. **Obiectul Contractului**
   1. Prestatorul se obligă să presteze Servicii de informare și publicitate pentru proiectul  *„Microbuze electrice pentru elevii din județul Vâlcea”*, cod P\_25, în conformitate cu prevederile Manualului de Identitate Vizuală pentru PNRR.
   2. În scopul prestării serviciilor de informare și publicitate, Prestatorul va realiza următoarele:

|  |  |
| --- | --- |
| - Elaborarea și publicarea Comunicatului de presă la semnarea contractului de finanțare în mass-media locală/regională, pe site-urile Consiliului Județean Vâlcea, ale UAT-urilor care au delegat depunerea proiectului și a beneficiarilor finali | 1 buc. |
| - Realizarea și instalarea unui panou temporar | 1 buc. |
| - Realizarea și aplicarea de autocolante auto, color, cu protecție UV, dimensiunea de 300 x 300 mm | 90 buc. |
| - Realizarea și instalarea unei plăci permanente cu dimensiunile minime de l 0,8 m x h 0,5 m | 1 buc. |
| - Elaborarea și publicarea Comunicatului de presă la finalizarea contractului de finanțare în mass-media locală/regională, pe site-urile Consiliului Județean Vâlcea, ale UAT-urilor care au delegat depunerea proiectului și a beneficiarilor finali.  Serviciile menționate mai sus se vor realiza conform descrierii de la pct.10 din Caietul de sarcini. | 1 buc. |

1. **Prețul Contractului, ajustarea Prețului, plata și cesiunea**
   1. Prețul convenit pentru îndeplinirea contractului, plătibil Prestatorului de către Achizitor, eșalonat, pe toată durata contractului, este în sumă de ………. lei fără TVA, la care se adaugă TVA, în condițiile legii în vigoare la data facturării.
   2. Pentru serviciile prestate, prețul datorat de Achizitor, Prestatorului este cel declarat în Anexa nr. 2 la Contract.
   3. Prețul Contractului este ferm și nu se modifică decât în condițiile art. 221 și art. 222² din Legea nr. 98/2016 privind achizițiile publice, cu modificările și completările ulterioare.
   4. Plata Serviciilor se va efectua pe baza notei de constatare, după recepția Serviciilor prevăzute la clauza **4.2.** În situația în care în aceeași perioadă sunt prestate mai multe tipuri de Servicii, conform clauzei **4.2.**, se va întocmi o singură notă de constatare.
   5. Prestatorul poate cesiona creanțe după aprobarea cesiunii de către achizitor, cu respectarea prevederilor Codului Civil și ale O.U.G. nr. 146/2002 privind formarea și utilizarea resurselor derulate prin trezoreria statului, republicată, cu modificările și completările ulterioare.
2. **Durata Contractului**
   1. Durata estimată a Contractului este de 13 luni.
   2. Prezentul Contract intră în vigoare la data semnării lui de către ultima parte.
   3. Durata Contractului poate fi modificată, prin act adițional, în funcție de modificările contractului de finanțare a Proiectului, fără modificarea prețului.
   4. Achizitorul poate revizui, prin notificare, termenele de elaborare/ predare, prevăzute în Anexa nr. 1 - Caietul de sarcini, în funcție de eventualele modificări ale contractului de finanțare.
   5. Prestatorul va fi înștiințat în timp util asupra devansării sau amânării termenelor de elaborare/predare.
3. **Documentele Contractului**
   1. Documentele Contractului sunt:
4. Caietul de sarcini înregistrat la Consiliul Județean Vâlcea cu nr. 20457/07.11.2023 - Anexa nr. 1;
5. oferta Prestatorului, înregistrată la Consiliul Județean Vâlcea cu nr. …………. și extrasul din SEAP - Anexa nr. 2;
6. acordurile de subcontractare, dacă este cazul - Anexa nr. 3;
7. garanția de bună execuție - Anexa nr. 4.
   1. În funcție de modificarea contractului de finanțare, Achizitorul își rezervă dreptul de a aduce modificări Anexei nr. 1, pe care le va comunica Prestatorului în timp util.
8. **Garanția de bună execuție a Contractului**
   1. Garanția de bună execuție a Contractului, în cuantum de …….. lei, reprezintă 5% din Prețul acestuia fără TVA și se constituie de către Prestator în termen de 5 zile lucrătoare de la data semnării Contractului.
   2. Garanția de bună execuție se constituie:
9. prin virament bancar;
10. printr-un instrument de garantare emis de o instituție de credit din România sau din alt stat sau de o societate de asigurări, în condițiile legii;
11. prin depunerea la casieria Achizitorului a unor sume în numerar sau
12. prin rețineri succesive din sumele datorate pentru facturi parțiale;
13. prin combinarea a două sau mai multe dintre modalităţile de constituire prevăzute la lit. a)-c).
    1. În cazul în care pe parcursul executării Contractului se suplimentează/ajustează/revizuiește Prețul acestuia, Prestatorul va completa garanția de bună execuție în corelație cu noul Preț al Contractului.
    2. Garanția de bună execuție trebuie să fie în vigoare pe toată durata Contractului.
    3. Valabilitatea garanției de bună execuție se va prelungi în mod corespunzător modificărilor duratei Contractului.
    4. În situația în care părțile convin prelungirea duratei Contractului, precum și pentru orice alt motiv, Prestatorul are obligația de a prelungi valabilitatea garanției de bună execuție, pe toată această durată, în maximum 10 zile de la data semnării de către părți a actului adițional de prelungire.
    5. În cazul în care Prestatorul nu constituie garanția de bună execuție în forma, cuantumul și termenul stabilite, Achizitorul are dreptul de a rezilia Contractul în mod unilateral, fără plata daunelor intereselor și a Prețului Serviciilor, cu excepția situației prevăzute la clauza 8.6 când se va stabili prejudiciul conform clauzei 12.
    6. Achizitorul are dreptul de a emite pretenții asupra garanției de bună execuție oricând pe parcursul îndeplinirii Contractului, în limita prejudiciului creat, în cazul în care Prestatorul nu își îndeplinește din culpa sa obligațiile asumate prin Contract. Anterior emiterii unei pretenții asupra garanției de bună execuție, Achizitorul are obligația de a notifica pretenția atât Prestatorului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului. În situația executării garanției de bună execuție, parțial sau total, Prestatorul are obligația de a reîntregi garanția în cauză raportat la restul rămas de executat.
    7. Achizitorul are obligația de a elibera/restitui garanția de bună execuție în cel mult 14 zile de la data îndeplinirii de către Prestator a obligațiilor asumate prin Contract, dacă nu a ridicat până la acea dată pretenții asupra ei.
14. **Subcontractanții** (dacă este cazul)
    1. Prestatorul are obligația de a încheia Acorduri de subcontractare cu subcontractanții desemnați, în aceleași condiții în care el a semnat prezentul Contract cu Achizitorul.
    2. Subcontractanții sunt pe deplin răspunzători față de Prestator pentru modul în care își îndeplinesc părțile din Contract.
    3. Prestatorul are dreptul de a implica noi subcontractanți, pe durata executării Contractului, cu condiția ca nominalizarea acestora să nu reprezinte o modificare substanțială a Contractului de achiziție publică, în condițiile art. 221 din Legea privind achizițiile publice nr. 98/2016, cu modificările și completările ulterioare.
    4. Schimbarea unui subcontractant va fi notificată Achizitorului și nu va determina schimbarea Prețului Contractului.
    5. La momentul încheierii Contractului sau la momentul introducerii acestora în prezentul Contract, după caz, subcontractanții își pot exprima opțiunea de a fi plătiți direct de către Achizitor, în condițiile legii.
15. **Obligațiile Achizitorului**

Achizitorul se obligă:

1. să plătească eșalonat prețul către Prestator în termen de 30 Zile de la data constatării prestării Serviciilor și după primirea facturii, în condițiile clauzei **5.4** și cu respectarea prevederilor Legii nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante;
2. să pună la dispoziția Prestatorului orice fișiere, facilități și/sau informații pe care acesta le consideră necesare îndeplinirii Contractului.
3. **Obligațiile Prestatorului**

Prestatorul se obligă:

**a)** să execute Serviciile cu profesionalismul și promptitudinea cuvenite angajamentului asumat, conform cerințelor Anexei nr. 1, la standardele și/ sau performanțele prezentate în Manualului de Identitate Vizuală pentru Planul Național de Redresare și Reziliență (PNNR), în vigoare;

**b)** să presteze Serviciile în conformitate cu termenele de prestare convenite. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toata durata Contractului;

**c)** să supravegheze prestarea Serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă, cerute de și pentru Contract, în măsura în care necesitatea asigurării acestora este prevăzută în Contract sau se poate deduce în mod rezonabil din Contract;

**d)** să fie răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata Contractului;

**e)** să ia toate măsurile necesare privind panoul temporar și placa permanentă astfel încât să se asigure vizibilitatea și lizibilitatea textelor și ale elementelor grafice ale acestora pe toată durata afișării;

**f)** să confecționeze panoul temporar și placa permanentă dintr-un material rezistent Ia intemperii. În cazul în care, acestea se deteriorează datorită unor factori externi (condiții meteo etc.) Prestatorul le va reface/înlocui fără costuri, în termen de maximum 15 zile lucrătoare de la data solicitării Achizitorului;

**g)** să monitorizeze situația personală a angajaților, asociaților și/sau a acționarilor subcontractanților în vederea prevenirii apariției oricăror situații de conflict de interese sau de incompatibilitate, așa cum acestea sunt definite de lege. În cazul identificării unei asemenea situații, Prestatorul este obligat să notifice de îndată Achizitorul;

**h)** să achite Achizitorului contravaloarea corecțiilor/reducerilor precum și orice alte daune care rezultă din aplicarea acestora, în cazul în care reprezentantul Prestatorului nu notifică Achizitorul cu privire la apariția oricărei situații prevăzute la lit. **0**, iar aceasta duce la aplicarea de sancțiuni Achizitorului de către organismele abilitate de lege;

**i)** să despăgubească Achizitorul împotriva oricăror reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile, utilajele și programele folosite pentru sau în legătură cu Serviciile;

**j)** să despăgubească Achizitorul împotriva oricăror daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea cerințelor Achizitorului.

**k)** prestatorul are obligația de a nu promite sume de bani sau plăti (oferi) sau autoriza plata unor sume de bani conducerii Consiliului Județean Vâlcea, consilierilor județeni, funcționarilor publici, personalului contractual sau membrilor familiilor acestora ori reprezentaților partidelor politice, în scopul de a obține un avantaj economic ilegal din cadrul prezentului contract, ce ar putea afecta reputația Județului Vâlcea, implicit a Consiliului Județean Vâlcea.

**l)** prestatorul are obligația de a nu oferi funcționarilor publici sau personalului contractual ori membrilor familiilor acestora, cadouri, gratuități sau servicii în scopul de a obține un avantaj economic ilegal din cadrul prezentului contract.

**m)** Obligațiile prestatorului prevăzute, la lit.k) și lit.l) sunt și în sarcina asociaților/terților/subcontractanților acestuia, după caz.

**n)** În scopul respectării obligațiilor asumate potrivit lit.k) și lit.l) prestatorul, în situația în care are cunoștință sau a fost informat de asociați/terți/subcontractanți de săvârșirea unor fapte de natura celor menționate, va informa autoritatea contractantă.

**o)** În situația în care autoritatea contractantă a fost informată de existența unor fapte de natura celor prevăzute la lit.k) - m) săvârșite de prestator sau de asociați/terți/ subcontractanți, va notifica rezilierea, de drept, a prezentului contract, cu plata sumelor încasate în cadrul acestuia și a daunelor - interese calculate la valoarea sumelor, fără altă formalitate și intervenție a instanței de judecată.

1. **Sancțiunile pentru neîndeplinirea culpabilă a obligațiilor**
   1. În cazul în care, din vina sa exclusivă, Prestatorul nu își îndeplinește în termenul convenit obligațiile asumate, începând cu ziua următoare, Achizitorul are dreptul de a deduce din valoarea neexecutată a Serviciilor, pentru fiecare zi de întârziere, dobânda legală penalizatoare prevăzută la art. 3 alin. (21) din O.G. nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.
   2. În cazul în care Achizitorul nu își onorează obligațiile de plată în termen de 30 de zile de la expirarea perioadei convenite, Prestatorul are dreptul de a solicita plata dobânzii legale penalizatoare, aplicate la valoarea plății neefectuate, în conformitate cu prevederile art. 3 alin. (21) din O.G. nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.
   3. Nerespectarea obligațiilor asumate prin prezentul Contract de către una dintre părți, în mod culpabil și repetat, dă dreptul părții lezate de a rezilia Contractul în mod unilateral, fără nicio altă formalitate și intervenție a instanței de judecată, în termen de 10 zile de la data notificării prealabile scrise și de a pretinde plata de daune-interese în condițiile prevederilor art. 1.531-1.536 din Codul Civil, republicat, cu modificările și completările ulterioare.
   4. Prestatorul este obligat la plata oricărui prejudiciu creat Achizitorului ca urmare a refuzului Prestatorului, în mod nejustificat, de a de a modifica/ revizui livrabilele prevăzute la clauza **4.2.**, potrivit instrucțiunilor și recomandărilor emise de Organismul Intermediar și/sau de Autoritatea de Management al Programului Operațional Regional 2014-2020 pe perioada în care produce efecte juridice prezentul Contract.
   5. Achizitorul își rezervă dreptul de a renunța unilateral, fără nicio altă formalitate și intervenție a instanței de judecată, oricând la Contract, printr-o notificare scrisă adresată Prestatorului, fără nicio compensație:
2. în condițiile art. 222 alin. (2) și (3) din Legea privind achizițiile publice nr. 98/2016, cu modificările și completările ulterioare și/sau
3. dacă împotriva Prestatorului s-a declanșat procedura insolvenței, cu condiția ca această anulare să nu prejudicieze sau să afecteze dreptul la acțiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din Contract îndeplinită până la data denunțării unilaterale a Contractului.
   1. Dacă Achizitorul reziliază Contractul, acesta va fi îndreptățit să recupereze de la Prestator, fără a renunța la celelalte reparații la care este îndreptățit în baza acestuia, orice pierdere sau prejudiciu suferit până la un nivel egal cu valoarea Contractului.
4. **Începerea, finalizarea, întârzierile și sistarea**
   1. Prestatorul are obligația de a începe executarea Contractului în timpul cel mai scurt posibil de la data intrării lui în vigoare.
   2. În cazul în care Prestatorul suferă întârzieri și/sau suportă costuri suplimentare, datorate în exclusivitate Achizitorului, părțile vor stabili de comun acord:
5. prelungirea perioadei de prestare a Serviciilor și
6. totalul cheltuielilor aferente, dacă este cazul, care se vor adăuga la Prețul Contractului.
   1. În cazul în care:
7. orice motive de întârziere, ce nu se datorează Prestatorului sau
8. alte circumstanțe neobișnuite, susceptibile de a surveni altfel decât prin încălcarea Contractului de către Prestator

îndreptățesc Prestatorul să solicite prelungirea perioadei de prestare a Serviciilor sau a oricărei faze a acestora, atunci părțile vor revizui de comun acord perioada de prestare și vor încheia un act adițional.

* 1. Cu excepția cazului în care Achizitorul este de acord cu o prelungire a termenului de execuție, orice întârziere în îndeplinirea Contractului dă Achizitorului dreptul de a solicita Prestatorului penalități și  
      daune-interese.

1. **Verificările**

Achizitorul are dreptul de a verifica modul de prestare a Serviciilor pentru a stabili conformitatea lor cu prevederile prezentului Contract, ale contractului de finanțare și ale legislației în vigoare, pe bază de notă de constatare a îndeplinirii obligațiilor contractuale.

1. **Proprietatea intelectuală și liberul acces la informațiile de interes public**
   1. În mod implicit, prin prezentul Contract, Prestatorul cedează integral Achizitorului dreptul de autor asupra tuturor rezultatelor executării Contractului (machete, documente, fișiere etc.).
   2. Ulterior finalizării procedurii de atribuire a prezentului Contract, dosarul achiziției publice are caracter de document public. Accesul persoanelor la dosarul achiziției publice se realizează cu respectarea termenelor și procedurilor prevăzute de reglementările legale privind liberul acces la informațiile de interes public și nu poate fi restricționat decât în măsura în care aceste informații sunt confidențiale, clasificate sau protejate de un drept de proprietate intelectuală, potrivit legii.
2. **Forța Majoră**
   1. Forța Majoră este constatată de o autoritate competentă.
   2. Forța Majoră exonerează părțile de îndeplinirea obligațiilor asumate prin prezentul Contract, pe toată perioada în care aceasta acționează.
   3. Îndeplinirea Contractului va fi suspendată în perioada de acțiune a Forței Majore, dar fără a prejudicia drepturile ce li se cuveneau părților până la apariția acesteia.
   4. Partea care invocă Forța Majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
   5. Dacă Forța Majoră acționează sau se estimează că va acționa o perioadă mai mare de 5 Zile, fiecare parte va avea dreptul să notifice celeilalte părți încetarea de plin drept a prezentului Contract, fără ca vreuna dintre părți să poată pretindă celeilalte daune-interese.
3. **Amendamentele**
   1. Părțile au dreptul, pe durata îndeplinirii Contractului, de a conveni modificarea clauzelor Contractului, prin act adițional, fără modificarea prețului.
   2. Orice modificare legislativă sau a prevederilor Contractului de finanțare a Proiectului, care este aplicabilă/ vizează prezentul Contract, se va aplica în mod corespunzător.
   3. Orice obligație impusă Achizitorului prin contractul de finanțare a Proiectului, care nu se respectă din vina exclusivă a Prestatorului și care duce la crearea unui prejudiciu, se va răsfrânge asupra Prestatorului, acesta rămânând direct răspunzător de consecințe.
4. **Soluționarea litigiilor**
   1. Achizitorul și Prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea Contractului.
   2. Dacă după 15 zile de la începerea acestor tratative, Achizitorul și Prestatorul nu reușesc să rezolve în mod amiabil o divergență contractuală Prestatorul poate formula o plângere prealabilă, conform prevederilor art. 7 alin. (1) din Legea contenciosului administrativ nr. 554/2004, cu modificările și completările ulterioare, în situația în care se consideră vătămat într-un drept ori interes legitim al său de către Achizitor.
   3. Dacă în termen de 30 de zile de la data înregistrării plângerii prealabile, neînțelegerile/disputele/divergențele nu încetează, Prestatorul se poate adresa instanțelor judecătorești competente de la sediul Achizitorului.
   4. Dacă după 15 zile de la data începerii tratativelor, neînțelegerile/ disputele/divergențele nu încetează, Achizitorul se poate adresa instanțelor judecătorești competente de la sediul acestuia.
   5. Documentul constatator emis de către achizitor, după parcurgerea procedurii prevăzută la clauza 18.2., poate fi atacat cu contestație la secția de contencios administrativ și fiscal a tribunalului în a cărei rază teritorială se află sediul achizitorului, în termen de 30 de zile de la data comunicării acestuia prestatorului.
5. **Comunicările**
   1. Orice comunicare între părți, referitoare la îndeplinirea Contractului, trebuie să fie transmisă în scris (poștă, fax și/ sau e-mail).
   2. Orice document scris trebuie înregistrat atât în momentul transmiterii, cât și în momentul primirii.
   3. În situații deosebite, comunicările între părți se pot face și prin telefon, cu condiția confirmării în scris a primirii comunicării.
6. **Legea și limba aplicabile Contractul****ui**
   1. Contractul va fi interpretat conform legilor din România.
   2. Limba care guvernează Contractul este limba română.

Părțile au înțeles să încheie prezentul Contract în trei exemplare, din care două exemplare pentru Achizitor și un exemplar pentru Prestator.

|  |  |
| --- | --- |
| **ACHIZITOR,** | **PRESTATOR,** |
| **JUDEȚUL VÂLCEA,** |  | |
| **CONSILIUL JUDEȚEAN VÂLCEA,** |  |
| **PREȘEDINTE,** | **Administrator,** |